Huitfeldt var i Tysklandsbrigaden 1948 til 1949. Han tok 1954–1955 videre militær utdannelse ved U.S. Army Command and General Staff College. Etter Suezkrisen i 1956 var han sjef for det norske geværkompaniet i FN-styrken i Gaza. Huitfeldt ble i 1960 utnevnt til sjef for Garnisonen i Sør-Varanger. Han var deretter i generalstaben før han i 1964 ble sjef for Krigsskolen. I 1970 studerte han ved Royal College of Defence Studies i Storbritannia.